“MONO29” เสริมทัพข่าว-คอนเทนต์สาระ หวังดันเรตติ้งครึ่งปีแรกพุ่ง!
"MONO29" เสริมทัพข่าว-คอนเทนต์สาระ หวังดันเรตติ้งครึ่งปีแรกพุ่ง!
14 ก.ค. 2563

นายบรรณสิทธิ์ รักวงษ์ ผู้อำนวยการสถานีโทรทัศน์ช่อง MONO 29 กล่าวว่า ตั้งแต่ปรับรายการข่าวและจัดทัพผู้ประกาศข่าวของช่องครั้งใหญ่ไปเมื่อกลางปีก่อน มาถึงวันนี้รายการข่าวสร้างผลงานน่าพอใจจากเรตติ้งดีขึ้นตลอด ด้วยการวางทิศทางเสนอข่าวในเชิงบวก มีสาระ และเสริมสร้างกำลังใจให้กับผู้ชม
โดยเฉพาะในภาวะวิกฤติโควิด-19  เพราะทุกคนอยู่กับความเครียดความกังวลอยู่แล้ว ข่าวของเราจะไม่ไปเพิ่มความเครียดให้กับผู้ชมอีก การฉีกแนวข่าวเช่นนี้ส่งผลลัพธ์ต่อผู้ชมและสถานีด้วยเนื้อหาข่าวเราแข็งแรงขึ้นและแตกต่าง โดยมีคุณเอมี่-เบญจวรรณ สมสิน ผู้จัดการอาวุโสฝ่ายข่าวสถานีโทรทัศน์ช่อง MONO29 เป็นหัวเรือใหญ่ให้กับฝ่ายข่าวของสถานี ซึ่งมีนโยบายหลักในเนื้อหาเชิงบวก ให้ความรู้ แนะนำการใช้ชีวิต และไม่นำเสนอข่าวที่ยุยง ปลุกปั่น ไม่นำเสนอภาพข่าวที่รุนแรง น่าสลดใจให้ผู้ชมเป็นอันขาด
ทั้งนี้ช่อง MONO29 ได้ร่วมมือกับเว็บไซต์ MThai (หน่วยงานในเครือโมโนกรุ๊ป) ในการวิเคราะห์ข่าวร่วมกัน ซึ่งทำให้การตรวจสอบข่าวลวง การจับทิศทางของกระแสสังคมบนโลกออนไลน์รวดเร็วยิ่งขึ้น ซึ่งทาง MThai เองได้รับการกล่าวขวัญในด้านความน่าเชื่อถือ ความรวดเร็ว และจริยธรรมของการนำเสนอข่าวออนไลน์มาโดยตลอด จึงทำให้การนำเสนอข่าวจึงแข็งแรงและครอบคลุมทุกแง่มุมไปพร้อมกับช่อง MONO29
ส่วนทีมผู้ประกาศข่าวมากความสามารถของช่องมี คุณต๊ะ-พิภู พุ่มแก้วกล้า เป็นหัวหอกทีมผู้ประกาศข่าวของเราครับ ผู้ประกาศข่าวแต่ละคนมีเอกลักษณ์ มีบุคลิกการอ่านข่าวเข้มข้น ฉะฉาน และแฝงความรู้ที่แตกต่างกันตามรายการข่าวของตนเอง พบว่ารายการข่าวของช่อง MONO29 ได้รับกระแสกดไลค์ กดแชร์ และคำชมมากขึ้นเรื่อยๆ ทำให้ทีมข่าวมีกำลังใจที่จะทำให้ดียิ่งขึ้น ในช่วงโควิด-19 จนถึงปัจจุบัน
“ทุกคนต้องปรับตัวกับ new normal มีโทรทัศน์เป็นเพื่อนที่บ้าน โดยเฉพาะช่อง MONO29 ได้รับความนิยมมาตลอดเรตติ้งไม่เคยตก ผมเชื่อว่าแฟนคลับรู้ว่าถ้าดูหนังดีซีรีส์ดัง ต้องเปิดช่อง MONO29 ต่อไปนี้ ผมอยากให้แฟนคลับรู้ว่า ถ้าเป็นข่าวเข้มข้น เปิดโลกทัศน์เชิงบวก ก็ต้องเปิดช่อง MONO29 ด้วยเช่นกัน” นายบรรณสิทธิ์ กล่าว
สำหรับผังรายการข่าวเริ่มตั้งแต่เช้าตรู่กับรายการ “ข่าวเช้า Good Morning Thailand” ออกอากาศทุกวันจันทร์ถึงศุกร์ เวลา 06.00-07.55 น. ผู้ประกาศข่าว คือ พิภู พุ่มแก้วกล้า, นนทกฤช กลมกล่อม, เจษฎา มณีรัตน์, พบเอก พรพงเมตตา นำเสนอ สถานการณ์ร้อนที่น่าสนใจในรอบวัน เพื่อเจาะลึก ประเด็นดัง
จากนั้นช่วงบ่ายเป็นรายการ “เจาะข่าวเด็ด The Day News Update” ออกอากาศทุกวันจันทร์ถึงศุกร์ เวลา 15.00-15.20 น. ผู้ประกาศข่าว คือ นนทกฤช กลมกล่อม ทำหน้าที่วิเคราะห์ข่าวใหญ่ในรอบวัน ขยายให้ผู้ฟังเข้าใจในช่วงเย็นชม รายการ “เรื่องเด่นประเด็นดัง Top Talk Daily” ออกอากาศทุกวันจันทร์ถึงศุกร์ เวลา17.30- 18.00 น. ผู้ประกาศข่าว คือ พบเอก พรพงเมตตา จะมาย่อยข่าวในรอบวัน เพื่อสรุปประเด็นให้ผู้ชมเข้าใจง่าย
ส่วนรายการ “ข่าว สั้น Motion News” เกาะติดข่าวรอบวัน ออกอากาศทุกวันวันละ 4 ช่วงเวลา คือวันจันทร์ถึงศุกร์ เวลา 10.00 น. / 12.00 น. / 13.30 น. / 22.30 น. และวันเสาร์ถึงอาทิตย์ เวลา 08.15 น. / 11.20 น. / 13.30 น. / 22.30 น.และเสริมคอนเทนต์คุณภาพกับรายการใหม่ “โลกเดินเรื่อง (World Voyage)” นำเสนอสารคดีเชิงข่าวเพื่อผู้ชมที่ทำงานในช่วงดึกหรือผู้ชมที่ต้องตื่นเช้ามืดทุกวัน ในทุกวันจันทร์ถึงวันศุกร์ เวลา 05.30-06.00 น.จาก 4 สำนักข่าวใหญ่ระดับโลก
อาทิ สำนักข่าวเอพี (AP : Associated Press), สำนักข่าว รอยเตอร์ (Reuters), ซีซีทีวี (CCTV : China Central Television) และ สำนักข่าวซินหัว (China Xinhua News) ทั้งหมดนี้ คือ ข่าวรายการต่างๆ ของทางสถานีที่อัดแน่นไปด้วยคอนเทนต์คุณภาพ และผู้ประกาศข่าวมืออาชีพ ที่พร้อมรายงานข่าวทันทุกเหตุการณ์สลับกับหนังดีซีรีส์ดังของช่อง MONO29 ในทุกๆ วัน